ലോകകപ്പ് യോഗ്യത മത്സരത്തിൽ ഈജിപ്റ്റിനെ ഒന്നിനെതിരെ രണ്ട് ഗോളിന് പോർച്ചുഗൽ പരാജയപ്പെടുത്തിയിരുന്നു . ഇഞ്ചുറി ടൈമിൽ സൂപ്പർ താരം ക്രിസ്റ്റ്യാനോ റൊണാൾഡോ നേടിയ ഇരട്ട ഗോളിലാണ് പോർച്ചുഗലിൻറെ വിജയം . 92 , 94 മിനുറ്റുകളിലായിരുന്നു പോർച്ചുഗൽ സ്ട്രൈക്കർ വലകുലുക്കിയത് . ഇരട്ട ഗോളോടെ അന്താരാഷ്ട്ര ഗോൾ വേട്ടക്കാരുടെ പട്ടികയിൽ മൂന്നാമതെത്താൻ റോണോയ്ക്കായി . 80 ഗോളുകൾ നേടിയ ജപ്പാൻ താരം കമാമോട്ടോയെ മറികടന്നു . 148 മത്സരങ്ങളിൽ നിന്ന് 81 ഗോളുകളാണ് ക്രിസ്റ്റ്യാനോയുടെ പേരിലുള്ളത് . 149 കളിയിൽ 109 ഗോൾ നേടിയ ഇറാൻ താരം അലി ദേ , 89 മത്സരങ്ങളിൽ 84 ഗോൾ നേടിയ ഹംഗേറിയൻ ഇതിഹാസം ഫെറങ്ക് പുസ്കാസ് എന്നിവരാണ് ഒന്നും രണ്ടും സ്ഥാനങ്ങളിൽ . അതേസമയം റൊണോയുടെ സമകാലികനായ അർജൻറീനൻ താരം ലിയോണൽ മെസി 123 കളിയിൽ 61 ഗോളുമായി 25 - ാം സ്ഥാനത്താണ് .